**ЗАПОВЕД**

**№.........................**

**София, ...............................2024 г.**

На основание чл. 39, във връзка с чл. 33, ал. 1 от Закона за защитените територии и писмо на Регионална инспекция по околната среда и водите – Враца (РИОСВ - Враца) с вх. № 05-08-3374/20.11.2023 г. на Министерство на околната среда и водите (МОСВ), с цел опазване на растителния вид Червеният божур (Paeonia peregrina) и неговите местообитания:

1. Обявявам **защитена местност „Находище на червен божур (Paeonia peregrina)“** в землището на село Осен, община Криводол, област Враца.

2. Защитената местност включва поземлени имоти с идентификатори: 54064.30.41, 54064.30.42, 54064.30.241 (част), съгласно Кадастрална карта и кадастралните регистри (КККР) за землището на село Осен, община Криводол, област Враца, **с обща** **площ 16.3 дка.**

3. В границата на защитената местност се забранява:

3.1. Строителство и/или поставяне на преместваеми обекти, с изключение на поддръжка, ремонт и реконструкция на съществуващи съоръжения;

3.2. Залесяване и обезлесяване;

3.3. Разораване и обработка на почвената повърхност, изкопни дейности, археологически разкопки, както и всякакви други дейности, които водят до изменение на естествените характеристики на терена, с изключение на такива, насочени към подобряване на биологичното състояние на вида - обект на опазване и подобряване на природозащитното състояние на местообитанието му;

3.4. Използване на машинна техника (шредери и мулчери) за ограничаване на разпространението на храстова растителност и при поддържане на растителната покривка;

3.5. Паша с електропастир;

3.6. Промяна на предназначението на земята;

3.7. Късане, отрязване, изкореняване, събиране и унищожаване на екземпляри от растителния вид червен божур (Paeonia peregrina), с изключение за научни цели;

3.8. Косене преди узряването на семената (около 20 юли);

3.9. Внасяне на неместни растителни и животински видове;

3.10. Бивакуване, палене на огън и опожаряване на растителността;

3.11. Търсене, проучване и добив на подземни богатства;

3.12. Засипване с почва, земно-изкопни, инертни материали, замърсяване с всякакви отпадъци;

3.13. Движение и предстой на МПС, включително високопроходими моторни превозни средства и мотоциклети извън съществуващите пътища, с изключение на движение при бедствия, извънредни ситуации и за провеждане на противопожарни, аварийни, контролни, охранителни и спасителни дейности и дейности по поддръжка на съществуващи инфраструктурни съоръжения.

4. След влизане в сила на настоящата заповед Регионална инспекция по околна среда и водите - Враца да предприеме необходимите действия по отразяване на защитената територия в КККР на землището на село Осен, община Криводол, област Враца.

5. Защитената местност да се впише в Държавния регистър на защитените територии при МОСВ.

Нарушителите на тази заповед се наказват съгласно административнонаказателните разпоредби на Закона за защитените територии.

На основание чл. 43 от ЗЗТ заповедта да се обнародва в „Държавен вестник”.

Заповедта може да бъде обжалвана по реда на Административнопроцесуалния кодекс пред Върховния административен съд в едномесечен срок от обнародването ѝ в „Държавен вестник”.

**инж. Петър Димитров**

***Министър на околната среда и водите***